सर्वेक्षण के तीसरे दिन पाठकों के समक्ष बॉलीवुड से अपना पसंदीदा हीरो चुनने के विकल्प थे। लेकिन इस दिन का परिणाम चौंकाने वाला रहा। अमिताभ, आमिर और अक्षय जैसे अदाकारों के बीच लोगों पर कैटरीना का जादू छाया रहा। सर्वेक्षण में एक रोचक बात यह रही कि अमिताभ और अक्षय कुमार को मिले वोट बराबर निकले। कैटरीना को सबसे ज्यादा 25.50 प्रतिशत मिले। बिहार और झारखंड में कैटरीना के फैन्स का प्रतिशत 25.67 प्रतिशत था तो उत्तर प्रदेश और दिल्ली में कैटरीना के प्रशसंको का प्रतिशत 32.18 था। सर्वेक्षण में आमिर खान को 14.33 फीसदी वोट मिले और वह कैटरीना के बाद दर्शकों की दूसरी पसंद बने लेकिन गौर करने वाली बात ये है कि अमिताभ बच्चन और अक्षय कुमार, आमिर से आधे फीसदी कम वोट से भी पीछे थे। अमिताभ बच्चन और अक्षय कुमार दोनों को ही 14.12 प्रतिशत मत मिले। उत्तर प्रदेश में अमिताभ के कद्रदान ज्यादा थे तो दिल्लीवालों का प्यार अक्षर पर बरसा। सर्वेक्षण में आमिर खान को उत्तर प्रदेश और दिल्ली से 18 प्रतिशत मिले तो बिहार और झारखंड से 13 प्रतिशत फैन्स ने आमिर को अपनी पसंद माना।